

FAQ Sygesikring

Indhold

[Sygesikring - Sagsbehandlerklienten 2](#_Toc144303483)

[Genvejstaster 2](#_Toc144303484)

[Overgang fra Notus til Sygesikring 2](#_Toc144303485)

[Sikrede 2](#_Toc144303486)

[Familie og bopæl 2](#_Toc144303487)

[Lægevalg 4](#_Toc144303488)

[Sundhedskort inkl. midlertidigt sundhedskort 8](#_Toc144303489)

[Sygesikringsgruppe 12](#_Toc144303490)

[PLO-hændelser (fx praksisnedlæggelse og massetildeling) 12](#_Toc144303491)

[CPR-hændelser 14](#_Toc144303492)

[Indrejse/Genindrejse 14](#_Toc144303493)

[Nordiske lande og Grønland 15](#_Toc144303494)

[Forløb 15](#_Toc144303495)

[Opgaveoverblik 17](#_Toc144303496)

[Filtrering i overblik (Opgaveoverblik samt Yderoverblik) 18](#_Toc144303497)

[Find Yder 19](#_Toc144303498)

[Breve 19](#_Toc144303499)

[Betaling 21](#_Toc144303500)

[Aktindsigt 21](#_Toc144303501)

[Selvbetjeningsløsningen 23](#_Toc144303502)

[Bestil lægevalg 23](#_Toc144303503)

[Betaling via selvbetjening 23](#_Toc144303504)

[Mine sager 23](#_Toc144303505)

[Konfiguration 24](#_Toc144303506)

[Forretningsregler 24](#_Toc144303507)

[Brugeradgang 25](#_Toc144303508)

[Brugersystemroller 25](#_Toc144303509)

# Sygesikring - Sagsbehandlerklienten

## Genvejstaster

|  |  |
| --- | --- |
| **Spørgsmål** | **Svar** |
| Er der genvejstaster i sygesikringsløsningen? | Ja, der er genvejstaster i Sygesikring.  Genvejstasterne finder du <i> brugervejledningen ”USM0001 Brugervejledning til Sygesikring”. |

## Overgang fra Notus til Sygesikring

|  |  |
| --- | --- |
| **Spørgsmål** | **Svar** |
| Konverteres adviser og noter fra Notus til Sygesikring? | Det er kun udvalgte adviser samt noter på borgere, der konverteres fra NOTUS til Sygesikring. Dette fremgår af drejebogen ”Drejebog for konvertering\_verificering af data” – se sharekomm:  <https://share-komm.kombit.dk/P0159/Delte%20dokumenter/Forms/Vejledninger.aspx> |
| Er der læseadgang til Notus efter ibrugtagningen af den nye Sygesikring? | Der er ingen læseadgang til Notus efter ibrugtagning af den nye sygesikringsløsning, men Lægevalgshistorikken er synlig i løsningen via integrationen til LUNA. |
| Kommer historik med fra Notus i forhold til sikringsgruppe? | Lægevalgshistorikken der også indeholder historik af sikringsgruppeskift, er synlig i Sygesikring via integrationen til LUNA. LUNA konverterer historikken fra Notus. |

## Sikrede

|  |  |
| --- | --- |
| **Spørgsmål** | **Svar** |
| Følger noter og ad hoc-opgaver med borger i forbindelse med flytning mellem kommuner? | Nej, noter og ad hoc-opgaver kan kun ses i den kommune, der har oprettet dem. |
| Hvordan ser en skjult adresse ud (fx på en navne/adresse beskyttet borger)? | Hvis en borger har adressebeskyttelse – ses dette i emnekortet ”Om sikrede”. Se eksempel: |
| Hvornår skal man trykke på ’Opdater’ i Sikredes overblik? | Når der er foretaget handlinger, der ikke umiddelbart afspejles i den sikredes overblik, kan der opdateres. Dette opdaterer kun visningen og igangsætter ikke yderligere proces.   * Funktionen ”Opdater” i kontekstbaren på "Sikredes overblik” = opdaterer hele den sikredes overblik. * Funktionen ”Opdater” på emnekortet ”Forløb” = opdaterer de nyeste handlinger på kortet inkl. evt. nye handlinger i emnekortet ”lægevalg”. |

## Familie og bopæl

|  |  |
| --- | --- |
| **Spørgsmål** | **Svar** |
| Kan man se alle borgerens børn, eller kun dem de fx har forældremyndighed over? Også når de er over 18? | Slår man den sikrede op, kan man i kortet ”Familie og bopæl” se alle der er bosat på samme adresse, værgemål, den sikredes ægtefælle, og børn den sikrede har forældremyndighed over.  Se eksempel: |
| Kan man foretage lægeskift, gruppeskift eller bestilling af sundhedskort for børn man ikke har forældremyndighed over – fx plejebørn? | Det er forældremyndighedsindehavere (+ værger), der kan foretage lægeskift, gruppeskift og bestilling af sundhedskort for børn, så kun hvis plejeforældre er én af disse, kan de gøre ovenstående (hos kommunens Borgerservice med udgangspunkt i barnets cpr-nummer eller med digital fuldmagt på selvbetjening). |
| Hvordan håndteres følgeskab i den nye sygesikringsløsning? | Alle borgere i Danmark er i dag selvstændigt sikrede jf. Bekendtgørelsen, og dermed findes følgeskab ikke mere i sygesikring. Derfor skal man aktivt tilvælge de personer (børn), som skal inkluderes i et lægevalg.  Bekendtgørelsen: Jf. §1 stk. 1:  *Er barnet under 15 år, har barnet som udgangspunkt samme læge som forældremyndighedsindehaveren eller værgen, uanset om lægen eller klinikken har lukket for tilgang. Har forældrene fælles forældremyndighed og fælles bopæl, men valgt hver sin læge eller klinik, kan forældrene imidlertid beslutte, hvilken af disse læger eller klinikker, som barnet skal være tilmeldt, uanset om lægen eller klinikken har lukket for tilgang. Har forældrene fælles forældremyndighed, men hver sin bopæl, har barnet samme læge som den forælder, hvor barnet er bopælsregistreret, uanset om lægen eller klinikken har lukket for tilgang. Barnet er selvstændigt sikret og kan således med forældremyndighedsindehaverens eller værgens samtykke vælge anden læge.* |
| Hvis man skifter læge på børn samtidig med en forælder (selvbetjening eller hvis en sagsbehandler gør det), skal der så betales enkeltvis for lægevalg, eller er børn gratis, så der kun betales for forælderen? | Hver person (inkl. børn) er selvstændigt sikret, og der skal derfor betales for dem*, hvis* der er tale om et betalbart lægeskift. Så hvis man skifter læge for mor og to børn, så skal der betales for tre sundhedskort. Dette beregner selvbetjeningsløsningen automatisk.  ***§ 12.****Kommunalbestyrelsen opkræver et gebyr på 190 kr. (grundbeløb 2015 niveau)* ***for hvert sundhedskort,*** *der udstedes på grund af kortets bortkomst eller ødelæggelse, eller når den sikrede ønsker ændringer i oplysningerne jf. § 7, der kan henføres til vedkommendes egen beslutning eller handlemåde. Dog opkræves ikke gebyr for kort, der udstedes:*  *1) I forbindelse med generel udskrivning af kort til alle aktivt sikrede.*  *2) Når den sikrede første gang får ret til ydelser efter sundhedsloven.*  *3) I forbindelse med overgang mellem hvilende og aktiv sikring, f.eks. i forbindelse med påbegyndelse eller ophør af værnepligt.*  *4) Ved ændring af personnummer.*  *5) I forbindelse med lægeskift som følge af praksisophør, ved ophævelse eller ændring af kompagniskabspraksis eller andre ændringer i lægepraksis, som er begrundet i beslutninger, der træffes af den enkelte læge eller regionen.*  *6) I forbindelse med flytning, herunder hvis der samtidig med flytning sker lægeskift.*  *7) Ved navneændring i forbindelse med indgåelse af ægteskab.*  *8) Ved brud eller revner i kortet, når dette er mere end 4 år gammelt.*  *9) Ved defekt ved magnetstriben, der ikke kan henføres til forkert opbevaring eller brug af kortet.*  *Stk. 2. Grundbeløbet, jf. stk. 1, reguleres én gang årligt med satsreguleringsprocenten, jf. lov om satsreguleringsprocent. Det regulerede beløb afrundes til det nærmeste med 5 delelige beløb.* |
| Kommer plejebørn frem ved plejeforældrenes lægevalg som biologiske børn? | Nej – plejebørn kommer ikke frem ved lægevalg som familiemedlem. Det er kun børn under 18 år og hvor den sikrede har forældremyndigheden.  Emnekortet ”Familie og bopæl” indeholder alle der er bosat på samme adresse samt børn som den sikrede har forældremyndighed over uanset adresse. Her vil plejebørn fremkomme, hvis plejebørnene har samme adresse som plejeforældrene (den sikrede).  OBS! Hvis det totale antal af relationer og bofæller overskrider 20 personer, vises bofæller ikke i emnekortet ”Familie og bopæl”.  Se eksempel: |
| Er det muligt at se datoen for, hvornår borgerne er blevet gift på familie og bopæls-kortet? | Det er ikke muligt i sygesikringsløsningen at se datoen for indgået ægteskab. |

## Lægevalg

|  |  |
| --- | --- |
| **Spørgsmål** | **Svar** |
| Hvor kan man se historik over tidligere læger? | På Sikredes overblik, i kortet ”Lægevalg”, kan man se tidligere læger via historikken.  Se eksempel:  Nedenstående eksempel viser først funktionen ”Historik” på kortet ”Lægevalg” og efterfølgende selve historikken. |
| Kan man vælge ”Bosat på ø uden læge” som læge? | Det er kun en sagsbehandler med særlige rettigheder, der kan tildele en Ø-læge. Dette gøres ved at foretage en specifik søgning efter Ø-lægen i forbindelse med lægevalget. Ø-lægen kommer ikke med på den personlige lægevalgsliste. |
| Overføres data fra Sygesikring til SAPA? | Ja, data fra Sygesikring overføres til SAPA. |
| Kan man i lægevalgshistorikken se om lægevalget er foretaget af en sagsbehandler eller af borgeren via selvbetjening? | Nej, denne information fremgår ikke af lægevalgshistorikken, men i et forløb.  **Sagsbehandler**:  Det fremgår af forløbsdialogen nederst til venstre (’Oprettet af’), hvilken sagsbehandler der har foretaget fx et lægevalg:    **Borger**:  Bestillinger fx lægevalg der er foretaget af en borger i selvbetjeningen kan ses i ”Forløbsdetaljer” via det forløb, der håndterer det bestilte lægevalg.  Se nedenfor hvor du finder ”Forløbsdetaljer” på forløbet:    Du kan i dette felt se, hvilken borger (CPR-nummer) der har foretaget lægevalget. |
| Hvordan er sorteringen i lægevalgshistorikken? | Lægevalgshistorikken sorteres i datoorden.  Se eksempel: |
| Kan sagsbehandleren se hvilken dispensationsregel, dispensationen er givet ved? | Nej, sagsbehandleren kan kun se, at der er ansøgt om dispensation, men ikke selve dispensationsreglen. |
| Hvad sker der hvis en læge afviser en dispensationsanmodning? | Hvis en læge afviser en dispensationsanmodning via Digital Post, afsluttes forløbet automatisk med afvisningen og der dannes et nyt forløb på den sikrede i Sygesikring, hvor der automatisk afsendes et lægevalgsbrev til borgeren. |
| Hvad sker der hvis lægen ikke svarer på en dispensationsanmodning? | Såfremt lægen ikke svarer på ønske om dispensation efter 14 dage, betragtes det som stiltiende samtykke, og borgeren tildeles automatisk den adspurgte læge. |
| Hvad sker der hvis ens ægtefælle har en læge der er lukket for tilgang og denne læge ønskes? | Hvis en ægtefælle til en sikret har en læge, der er lukket for tilgang, vil denne læge være åben for ægtefællen, dvs. fremstå som åben i dennes personlige lægevalgsliste. |
| Kan man se hvis en læge har selektivt åben for borgere, der bor i et bestemt postnummer? | På en yder i ”Yderoverblikket” kan man i ”Udvidet yderoplysninger” se, at en yder er selektiv åben for bestemte postnumre. Nedenstående eksempel viser en yder, der er selektiv åbne for postnummer 7700.  I lægevalgslisten vil Sygesikring automatisk vise denne yder som åben for borgere, der har postnummer 7700. Borgeren/sagsbehandleren kan ikke i selve lægevalgslisten se, hvilke postnumre denne yder er åben for. |
| Hvis en læge er selektivt åben for bestemte postnumre, vil denne læge så fremgå på listen over åbne læger ved lægevalg for en borger? | Ja, lægen vil fremgå af lægevalgslisten og fremstå som åben for den sikrede. |
| Hvordan findes en læge der kun er tilknyttet et forsorgshjem (gruppe 6)? | I forbindelse med et Lægevalg til en gruppe 6 sikret, kan man via funktionen ”Udvidet Søgning” udsøge præcis den læge, man ønsker at tildele den sikrede.  Se eksempel: |
| Hvor lang tid tilbage må en sagsbehandler foretage lægeskift for en borger? | Det er roller (rettigheder) der afgør, hvor lang tid tilbage en sagsbehandler må bestille læge til en borger.  **”Sagsbehandler”**: Sagsbehandleren kan foretage lægevalg 14 dage tilbage fra dags dato.  **”Sagsbehandler med særlige rettigheder”**: Sagsbehandleren kan foretage lægevalg mere end 14 dage tilbage i tid fra dags dato. Op til et år. |
| Hvor hurtigt får en læge besked om at denne har fået en ny patient i forbindelse med lægevalg? | Når en borger vælger en læge via selvbetjening eller får tildelt en læge via en sagsbehandler, bliver pladsen straks reserveret hos lægen (ift. Yderens kapacitet, lukkegrænse osv.)  Derefter kan der følge en periode med fx dispensationsansøgning, flyttemeddelelse m.m., hvorefter lægevalget bliver endeligt godkendt. Godkendes lægevalget ikke, fjernes reservationen hos lægen. |

## Sundhedskort inkl. midlertidigt sundhedskort

|  |  |
| --- | --- |
| **Spørgsmål** | **Svar** |
| Er det muligt at udstede et midlertidigt sundhedskort uden at sætte gang i en bestilling af et nyt sundhedskort? | Det er muligt at udstede et midlertidigt sundhedskort, uden at bestille et nyt sundhedskort. Dette gøres via funktionen ”Midlertidigt sundhedskort” i funktionsmenuen: |
| Kan man få vist midlertidigt sundhedskort uden at bestille et nyt? (hvis en borger fx har glemt det i sommerhuset). | Hvis der findes et forløb (gruppeskift til gruppe 1 eller 6, lægevalg eller bestil sundhedskort) kan en sagsbehandler få vist det midlertidigt sundhedskort via forløbet – dog indeholder dette midlertidige sundhedskort de oplysninger der var gældende i forbindelse med oprettelsen af forløbet.  Er der ikke et forløb, kan sagsbehandleren, til enhver tid, udstede et midlertidigt sundhedskort på en sikret - uden at bestille et nyt sundhedskort.  En sikret kan ikke selv udskrive et midlertidigt sundhedskort via selvbetjeningsløsningen. Det er kun muligt for en sikret at udskrive et midlertidigt sundhedskort, hvis dette findes i den sikredes Digitale Post i forbindelse med bestilling af sundhedskort, lægevalg eller et gruppeskift. |
| Hvor kan man se midlertidigt sundhedskort | Midlertidigt sundhedskort kan ses i sikredes overblik i emnekortet ”Forløb”, når et forløb er dannet og der er sendt et midlertidigt sundhedskort til borgerens Digitale Post. |
| Kan man udskrive midlertidigt sundhedskort i andre kommuner? | Det er muligt at udstede og udskrive et midlertidigt sundhedskort til en sikret i en anden kommune. Dette gøres via funktionen ”Midlertidigt sundhedskort” i funktionsmenuen:    Det er ikke muligt at udskrive et midlertidigt sundhedskort til en sikret i en anden kommune, hvis det midlertidige sundhedskort er udstedt via et oprettet forløb. Det er kun den kommune der har oprettet forløbet, der kan udskrive det midlertidige sundhedskort. |
| Kan man slette/stoppe en bestilling af sundhedskort? | Det er ikke muligt at slette/stoppe bestilling på et sundhedskort – men det er muligt at annullere et forløb (systemopgave), der indeholder kortbestilling helt frem til, at kortet er trukket hos kortleverandøren og systemopgaven er afsluttet.  Se eksempel:  Nedenstående billede viser et aktivt forløb, der afventer en bestilling af et sundhedskort, og hvor det er muligt at annullere forløbet og dermed annullere bestillingen af sundhedskortet. |
| Hvor kan man finde årsagen til bestilling af sundhedskort? | Når man har foretaget en bestilling af et sundhedskort, dannes der et forløb. I dette forløb kan man finde årsagen under forløbsdetaljer i feltet ”Card order reason”.  Se nedenfor hvor du finder Forløbsdetaljer:    Se hvor du finder årsagen til bestilling af sundhedskortet i forløbsdetaljerne: |
| Kan afsendelse af sundhedskort stoppes ved høj vejkode? | Nej, sundhedskortet kan ikke stoppes ved høj vejkode. Sundhedskortet bestilles med ’ukendt adresse’ og da det ikke kan leveres i posten pga. den ukendte adresse, returneres det til kommunen, hvor det opbevares hos Borgerservice i 3 måneder, så borgeren kan afhente det der. |
| Hvornår bestilles sundhedskort, hvis der er fremtidigt lægeskift? | 14 dage før ikrafttrædelsesdatoen. |

## Sygesikringsgruppe

|  |  |
| --- | --- |
| **Spørgsmål** |  |
| Er der begrænsninger i hvilken ikrafttrædelsesdato man kan vælge ved gruppeskift? | Sagsbehandleren kan altid vælge den ikrafttrædelsesdato som man ønsker i forbindelse med et gruppeskift. |
| Kan man gennemtvinge et gruppeskift, hvis borger har valgt forkert via Selvbetjeningsløsningen? | Som udgangspunkt kan en borger via Selvbetjeningsløsningen kun vælge mellem gruppe 1 og 2. En sagsbehandler kan til en hver tid foretage et gruppeskift på en borger. |
| Hvornår slår gruppeskift igennem på sikrede? | Gruppeskiftet slår først igennem på ikrafttrædelsesdatoen. Emnekortet ”Lægevalg”, viser lægevalgs oplysninger per dags dato. Fremtidige lægevalg kan ses i lægevalgshistorikken.  Se eksempel: |
| Hvordan fortryder man et gruppeskift? | Man fortryder gruppeskift ved at lave et nyt gruppeskrift med samme ”gyldig fra dato”. |

## PLO-hændelser (fx praksisnedlæggelse og massetildeling)

|  |  |
| --- | --- |
| **Spørgsmål** | **Svar** |
| Hvordan behandles en familie ved praksisnedlæggelse? | Når der, med udgangspunkt i en PLO-opgave, foretages en massetildeling af sikrede til en ny læge, tager systemet højde for, at tildelingen ikke splitter en familie. Systemet gør følgende:  1) Systemet tildeler hele familien og dermed medtager flere sikrede end først angivet ved massetildeling – dette sker kun, hvis dette kan lade sig gøre i henhold til den valgte læges maks. grænse.  2) Systemet tildeler mindre antal sikrede end først angivet ved massetildeling, og dermed vil familien være blandt de resterende antal sikrede i oversigten. |
| Opfattes plejebørn som familie ved praksisnedlæggelse? | Børn, som en forælder har værgemål over, betragtes som en del af familien i forbindelse med en praksisnedlæggelse. |
| Kan man trække en liste over de borgere, der mangler en læge ved praksisnedlæggelse? | Nej – det er ikke muligt at danne en liste over de borgere, der mangler at foretage lægevalg ved praksisnedlæggelse eller praksisoverdragelse.  Men det er muligt at danne en CPR-liste over de sikrede der indgår i en manuel opgave til massetildeling af læge.  Når perioden for lægevalget er overskredet, opsamles de resterende antal sikrede, der endnu ikke har foretaget et lægevalg, i en manuel opgave. Det er dermed sagsbehandlerne i kommunen, der massetildeler en læge til disse resterende sikrede. Dermed ”tømmes” den nedlagte praksis for sikrede.  Se eksempel på opgaveoverblikket:  Et billede, der indeholder tekst, skærmbillede, linje/række, nummer/tal  Automatisk genereret beskrivelse  På opgaven til massetildelingen, kan du via ikonet ”Alle personer i forløbet” åbne en liste over involverede sikrede. Herfra kan man åbne den enkelte sikredes overblik, ved at klikke på CPR-nummeret: |
| Hvordan fungerer massetildeling for umyndige under 18 år hvor forældremyndighedsindehaver/værge ikke er afgjort? | Det er de aktuelle forældremyndighedsindehavere (eller værger), der har ret til at agere på barnets vegne, til ny afgørelse om forældremyndighedsindehavere/værger er truffet. |
| Er det børn til 15 eller 18 år, der automatisk følger med i familien ved massetildeling? | Det er børn op til 18 år, der medtages som familie i massebehandling med mindre, de er uden forældremyndighedsindehavere eller værger. |
| Tages der højde for afstand mellem borger og læge ved massetildeling? | I massebehandling tages der ikke højde for afstanden mellem borger og læge (fordi det er mange borgere, der tildeles den samme læge). |
| Hvornår fjernes afsluttede opgaver ved PLO-hændelser? | Når den sidste sikrede er tildelt, og opgaven markeres som afsluttet, så forsvinder opgaven fra opgaveoverblikket.  Det er dog muligt at afslutte opgaven, uden at alle sikrede er tildelt en læge. Dog får brugeren en besked om dette:  Et billede, der indeholder tekst, skærmbillede, Font/skrifttype  Automatisk genereret beskrivelse |

## CPR-hændelser

|  |  |
| --- | --- |
| **Spørgsmål** | **Svar** |
| Hvordan foregår bestilling og betaling af sundhedskort i forbindelse med navneændring? | Når sygesikringsløsningen modtager CPR-hændelsen ”Navneændring”, bestilles der kun automatisk Sundhedskort, hvis man er blevet gift inden for 3 måneder. Ved øvrige navneændringer, skal sikrede selv bestille Sundhedskort i selvbetjeningsløsningen, og dermed betale for det nye Sundhedskort. |
| Hvordan håndteres afsoning? | Praksis er forskellig fra kommune til kommune idet kriminalforsorgen håndterer dette forskelligt. Hvis en start og/eller slut afsoning kommer ind via CPR, så dannes der er en manuel opgave i Opgaveoverblikket til manuel sagsbehandling i kommunen. |
| Hvordan håndteres cpr-hændelse ”Genfinding”? | På baggrund af CPR-hændelse ”Genfinding” sker følgende:  Hvis tidligere læge er åben for tilgang, tildeles denne automatisk. Er tidligere læge lukket, eller den sikrede før var i gruppe 2, så kommer den sikrede i gruppe 1, og der findes en ny læge til den sikrede. |
| Hvordan håndteres flyttehændelse for børn? | Flyttehændelser håndteres ens for alle uanset alder.  Sygesikring modtager først en CPR-hændelse 083 (børneflytning) på børn, når flytningen er godkendt i flytteløsningen. |

## Indrejse/Genindrejse

|  |  |
| --- | --- |
| **Spørgsmål** | **Svar** |
| Hvordan fungerer lægevalg ved indrejse? | Indrejse i CPR eller via Notus e-flyt/indrejse ved go-live på Sygesikring, kan foregå på to måder:  **Indrejse – automatisk tildeling af læge til sikret:**  Når en sagsbehandler har foretaget en indrejse i CPR eller Notus e-flyt (uden et lægevalg), oprettes der er en CPR-hændelse, som Sygesikring modtager dagen efter indrejsen. CPR-hændelsen håndteres automatisk i Sygesikring, hvor den sikrede bliver sat i gruppe 1 og efterfølgende automatisk tildelt en læge. Kan Sygesikring ikke tildele en læge automatisk, dannes der en manuel opgave til en sagsbehandler, om at foretage et lægevalg til den sikrede.  **Indrejse – hvor sagsbehandler manuelt vil tildele læge samme dag som indrejsen i CPR:**  Når en sagsbehandler har foretaget en indrejse i CPR eller Notus e-flyt (uden et lægevalg), logger sagsbehandleren på Sygesikring for at foretaget et lægevalg – dette gøres således:   * Fremsøg sikrede * Foretage et CPR-opslag direkte i CPR- online, for at indhente de ny oplysninger. OBS! Dette er pålagt et gebyr. * Efterfølgende fortager sagsbehandleren et gruppeskift til gruppe 1 med tilhørende lægevalg i samme proces. * Når CPR-hændelsen dagen efter modtages i Sygesikring, sker der ikke yderligere.   Info: Ved go-live på Sygesikring, er der ingen integration til Notus e-flyt (indrejse), hvilket gør, at der ikke kan foretages et lægevalg i Notus e-flyt (indrejse) på vegne af en sikret i forbindelse med indrejsen. |
| Er det muligt at tildele læge fra andre kommuner ved indrejse? | Nej, det er ikke muligt at tildele læge fra anden kommune ved indrejse. |

## Nordiske lande og Grønland

|  |  |
| --- | --- |
| **Spørgsmål** | **Svar** |
| Hvad sker der ved tilflytning til Grønland? | Når man bor på Grønland, har man ikke ret til danske sygesikringsydelser, og er derfor registreret i gruppe 7. Sygesikring håndterer dette automatisk, ved at flytte borgeren i gruppe 7, når flyttehændelsen modtages i sygesikringsløsningen. |
| Har man ret til sygesikringsydelser i Danmark når man har adresse i et andet nordisk land? | Når man har adresse i et nordisk land, har man ikke ret til danske sygesikringsydelser, og derfor står man i gruppe 7. Sygesikring håndterer dette automatisk når flyttehændelsen kommer, og flytter borgeren til gruppe 7. Man kan anvende det blå sygesikringskort til ydelser i DK. |

## Forløb

|  |  |
| --- | --- |
| **Spørgsmål** | **Svar** |
| Hvornår forsvinder et forløb? | Forløbskortet viser altid de seneste fem forløb. Det er altid muligt at fremfinde alle forløb via funktionen ”Vis historik” på forløbskortet.  Se eksempel:  Nedenstående eksempel viser de seneste fem forløb for en sikret på selve forløbskortet:    Når man anvender historikken på forløbskortet, ses alle forløb på den sikrede: |
| Kan man se tidligere forløb på nytilflyttede borgere? | Alle historiske sygesikringsregistreringer er synlige under historikken på emnekortet ”Lægevalg”.  Se eksempel:  Funktionen ”Lægevalgshistorik”:    Her ses den sikredes sygesikringsregistreringer: |
| Er der klokkeslæt på forløbene? | Nej – klokkeslæt vises ikke i brugergrænsefladen i forløbskortet. |
| Kan man se på forløbet, at borgeren har bestilt fx lægevalg via Selvbetjeningsløsningen? | Bestillinger der er foretaget af en borger i selvbetjeningen kan ses i ”Forløbsdetaljer” via det forløb, der håndterer det bestilte lægevalg.  Se nedenfor hvor du finder ”Forløbsdetaljer” på forløbet:    Du kan i dette felt se, hvilken borger (CPR-nummer) der har foretaget lægevalget. |
| Kan forløb annulleres? | Forløb kan annulleres så længe status er ’I gang’. ’Foranliggende’ aktiviteter/forløb annulleres, såfremt det er muligt, fx:   * Lægevalg, der er trådt i kraft, kan ikke annulleres * Lægevalg, der afventer dispensation, kan godt annulleres |

## Opgaveoverblik

|  |  |
| --- | --- |
| **Spørgsmål** | **Svar** |
| Er det muligt at oprette et filter, hvor der ikke bliver vist nogen opgaver i ”Opgaveoverblikket”? | Nej, det er ikke muligt at oprette et filter der ikke indeholder opgaver eller systemopgaver. |
| Kan man begrænse hvilke brugere, der kan se hvilke opgaver i ”Opgaveoverblikket”? | Det kan man ikke umiddelbart – men man kan tildele en/flere opgaver til en ansvarlig sagsbehandler og efterfølgende oprette et filter i ”Opgaveoverblikket”, der kun viser de opgaver den ansvarlige sagsbehandler er tildelt. Se navigationssedlerne:   * Opret individuelt filter i opgaveoverblikket * Håndter opgaver |
| Hvordan kan man ændre visningen af opgaver i ”Opgaveoverblikket”? | Det kan man ved at oprettet et nyt filter og danne de kolonner der ønskes i visningen og efterfølgende navngive filtret. Se navigationsseddel:   * Opret individuelt filter i opgaveoverblikket |
| Fremgår CPR-nummer af opgaveoverblikket? | Alle opgaver, hvor opgaven omhandler en enkelt sikret, vil CPR-nummeret fremgå af overblikket.  Se eksempel: |

## Filtrering i overblik (Opgaveoverblik samt Yderoverblik)

|  |  |
| --- | --- |
| **Spørgsmål** | **Svar** |
| Er det muligt at opsætte et filter, som fremsøger ydere fra forskellige kommuner? | Det er muligt at fremsøge ydere fra andre kommuner via kommunekoder. Dette gøres ved at oprette et filter i ”Yderoverblikket”, hvor man kan indsætte flere kommunekoder – se eksempel på filter: |
| Man kan sortere i opgaveoverblikket? | Det er muligt at danne egne lister i opgaveoverblikket, hvor man kan filtrere på forskellige parametre.  Muligheder for opbygning af individuelt filter i ”Opgaveoverblikket”:    Det er ligeledes muligt at sortere på kolonnenavnet i ”Opgaveoverblikket”, ved at klikke på en overskrift i kolonnen. Der vises en pil udfor den kolonne der er sorteret på og pilen viser ligeledes, hvilken rækkefølge kolonnen er sorteret efter (opad eller nedad): |
| Hvis der oprettes et nyt filter i Yderoverblikket, kan andre brugere så se det? | Ja, alle brugere der tilhører samme organisation, som den bruger der har opretter filtret, har adgang til filtret. |
| Vil det være muligt at lave et filter på frasigelser, så man direkte kan fremsøge de sikrede via dette filter? | Nej, det er ikke muligt at registrere borgere der er underlagt en frasigelse i Sygesikring og dermed kan man ikke fremsøge disse frasigelser. |

## Find Yder

|  |  |
| --- | --- |
| **Spørgsmål** | **Svar** |
| Kan man fremsøge en yder med udgangspunkt i ydernummer? | Man kan ikke fremsøge en yder med udgangspunkt i ydernummeret. |
| Kan man fremsøge ydere fra andre kommuner i Yderoverblikket? | Man kan fremsøge og danne en liste over ydere fra andre kommuner i Yderoverblikket. Der kan ligeledes søges læger fra andre kommuner i ’Udvidet søgning’ på lægevalgslisten. |

## Breve

|  |  |
| --- | --- |
| **Spørgsmål** | **Svar** |
| Hvor kan man finde breve i Sygesikring? | Det er muligt via konfigurationen/brevmodulet i Sygesikring (kun administrator har adgang) at se alle standardbrevene i brevmodulet.  Alle breve, der er afsendt til den sikrede via Sygesikring, kan åbnes/vises på den enkelte sikrede.  Breve er PDF-breve, som kan læses op via værktøjer, der understøtter PDF-oplæsning. |
| Hvilke breve sendes fra løsningen? | Alle breve der har med den kommunale sygesikring at gøre. Disse breve kan ses i konfigurationen/brevmodulet i Sygesikring (kun administrator har adgang).  Det er også muligt i Sygesikring at fremsøge de breve, som regionen har sendt til den sikrede. |
| Er standardbrevene på andre sprog end dansk? | Breve er på dansk. |
| Kan man gemme breve fra fx regionen i Sygesikringsløsningen? | Det er ikke muligt at scanne regionale breve ind i Sygesikring, men man kan fremsøge regionale breve via funktionen ”Hent regionale breve” på den sikrede. Her angives en periode og efterfølgende vises en liste over de regionale breve, der er fremsøgt med udgangspunkt i den valgte periode.  Nedenfor kan du se, hvor du finder funktionen ”Hent regionale breve”: |
| Ved oprettelse af ad hoc-brev, kan man så gemme brevet som fortrukken eller hente sit eget brev fra ”skrivebordet” på pc’en? | Det er kun muligt at anvende det ad hoc-brev, der ligger som standardskabelon. Det er ikke muligt at gemme dette som et favoritbrev.  Se ad hoc-brev: |
| Er det muligt at standse/annullere afsendelse af et fysisk brev? | Det er ikke muligt at standse/annullere en afsendelse af et fysisk brev, når dette først er sendt til Digital Post og efterfølgende til printleverandøren. |
| Kan der vedhæftes indscannede dokumenter på de sikrede? | Nej, det er ikke muligt at indscanne dokumenter i sygesikringsløsningen eller vedhæfte dokumenter til Ad hoc-opgaver. |
| Hvordan fungerer ”Hent regionale breve”? | Funktionen ”Hent Regionale breve” anvendes til at fremsøge de breve regionen har sendt til den sikrede. Dette kan eksempelvis være breve i forbindelse med PLO-Hændelser. |
| Sender sygesikringsløsningen automatisk breve til den sikrede, når der er foretaget en aktivitet? | Sygesikringsløsningen sender automatisk breve til den sikrede i forbindelse med forskellige aktiviteter fx lægevalg, sikringsgruppeskift og bestilling af sundhedskort.  Der bliver sendt ét brev pr. aktivitet til den sikrede. Eksempel: Ved lægevalg bliver der sendt tre breve til den sikrede: lægevalgskvittering, sundhedskortkvittering samt midlertidigt sundhedskort. |
| Hvordan fremfindes breve, der er sendt til den sikrede fx i forbindelse med lægevalg eller bestilling af sundhedskort? | Breve, der er sendt til den sikrede, fremfindes ved at åbne forløbet via emnekortet ”Forløb”. Herefter skal man navigere til den aktivitet i forløbet ”Forløb startet”, der indeholder de aktuelle breve.  Se eksempel:    Nederst i forløbsdialogen, finder du en oversigt over sendte breve: |
| Når der sendes breve til børn, får forældrene så også et brev? | Alle breve i Sygesikring er personlige breve, dvs. at brevene sendes til den person brevet vedrører, dette gælder også for børn.  Er barnet under 15 år og dermed ikke har Digital Post (MitID) sendes brevet fysisk. Er børn over 15 år ikke tilmeldt Digital Post sendes brevet ligeledes med fysisk post til barnet.  Der sendes ingen breve til forældrene. |

## Betaling

|  |  |
| --- | --- |
| **Spørgsmål** | **Svar** |
| Hvornår trækkes beløb på den sikredes konto ved bestilling af sundhedskort? | Gebyret trækkes først på den sikredes konto, når sundhedskortet afsendes fra kortleverandøren jf. ikrafttrædelsesdato. Dvs. at sygesikringsløsningen i først omgang ”reserverer” pengene på betalingskortet, indtil sundhedskortet afsendes fra kortleverandøren. |
| Hvordan foregår betaling i forbindelse med navneændring? | Der bestilles ikke automatisk nyt sundhedskort ved navneændring, dette skal borgeren selv sørge for, og dermed sker betaling den vej. Dog undtaget navneændring i forbindelse med indgåelse af ægteskab, hvor der automatisk bestilles et nyt sundhedskort (indenfor 3 måneder efter brylluppet). |
| Hvilke betalingsmuligheder stilles til rådighed? Er det fx muligt at lægge en QR-kode på? | Det er i betalingsaftalen med Nets, at kommunen afgør, hvilke betalingsmuligheder Nets skal stille til rådighed. |

## Aktindsigt

|  |  |
| --- | --- |
| **Spørgsmål** | **Svar** |
| Hvordan trækkes en aktindsigt? | En aktindsigt trækkes per forløb. Du åbner det aktuelle forløb og vælger funktionen ”Aktindsigt". Aktindsigten dannes i en PDF.  Se eksempel: |
| Kan den sikrede selv trække en aktindsigt? | Den sikrede kan ikke selv trække en aktindsigt via selvbetjeningsløsningen, men en sagsbehandler i kommunen kan trække en aktindsigt på den sikrede i Sygesikring. Aktindsigten trækkes pr. forløb.  Se eksempel: |

# Selvbetjeningsløsningen

## Bestil lægevalg

|  |  |
| --- | --- |
| **Spørgsmål** | **Svar** |
| Hvordan håndteres betaling for lægeskift til lukket læge via selvbetjeningsløsningen? | Borgeren vil blive afkrævet et gebyr i selvbetjeningsløsningen, i forbindelse med bestilling af lægeskiftet til den lukkede læge. Dette gebyr trækkes først fra borgeren, når lægen har godkendt dispensationen og sundhedskortet afsendes fra kortleverandøren. |
| Kan man skifte læge for ægtefælle i selvbetjeningsløsningen? | Nej, en sikret kan ikke skifte læge på vegne af sin ægtefælle i selvbetjeningsløsningen. |

## Betaling via selvbetjening

|  |  |
| --- | --- |
| **Spørgsmål** | **Svar** |
| Hvordan håndteres betaling for lægeskift for en forælder og børn via selvbetjeningsløsningen? | Man betaler per Sundhedskort, der udstedes. Så hvis man skifter læge for mor og to børn, så skal der betales for tre Sundhedskort.  Dette beregner selvbetjeningsløsningen automatisk. |

## Mine sager

|  |  |
| --- | --- |
| **Spørgsmål** | **Svar** |
| Kan indrejste fx følge Sundhedskort i selvbetjeningsløsningen, når de har fået MitID? | Når en borger har fået oprettet MitID, så kan borgeren følge sin sundhedskortbestilling via ”Mine sager” tidligere ”Track and Trace”. |

# Konfiguration

## Forretningsregler

|  |  |
| --- | --- |
| **Spørgsmål** | **Svar** |
| Kan man konfigurere tidsfrister for forskellige typer af opgaver? | Det er kun i den globale konfiguration, at der kan påsættes tidsfrister på de forskellige opgaver.  Den globale konfiguration er gældende for alle 98 kommuner.  Den enkelte kommune kan i den lokale konfiguration sætte en tidsfrist, der er gældende for alle ad hoc-opgaverne i kommunen.  Det er dog muligt manuelt at ændre den enkelte ad hoc-opgave eller manuelle opgave, med en individuel tidsfrist.  Felt på den individuelle ad hoc-opgave på en sikret: |
| Kan man konfigurere forløb? | Det er ikke muligt at konfigurere nogen logik for afsluttede forløb.  Kortet viser altid de seneste fem forløb. Det er altid muligt at fremfinde alle forløb via funktionen ”Vis historik” på forløbskortet.  Se eksempel:  Nedenstående eksempel viser de seneste fem forløb for en sikret på selve forløbskortet:    Når man anvender historikken på forløbskortet, ses alle forløb på den sikrede: |

# Brugeradgang

## Brugersystemroller

|  |  |
| --- | --- |
| **Spørgsmål** | **Svar** |
| Er der mulighed for at give brugere læseadgang til Sygesikring? | Det er ikke muligt at tildele en bruger rettighed, der kun giver læseadgang. |